Foto: Toshkent shahar IIBB YHXB axborot xizmati Toshkent shahrining Yunusobod tumanida 6 ta avtomobil ishtirokida yo‘l-transport hodisasi sodir bo‘ldi. Toshkent shahar IIBB YHXB axborot xizmati YTH bo‘yicha ma’lumot taqdim etdi. Ma’lum qilinishicha, joriy yilning 29 may kuni soat 12:30 larda Yunusobod tumani Moyqo‘rg‘on ko‘chasida yo‘l-transport hodisasi kuzatilgan. To‘qnashuv «Malibu-2», BYD SONG, «VAZ-2105», «Lacetti», «Nexia-3» rusumli yengil mashinalar va «ZIL» rusumli yuk mashinasi ishtirokida ro‘y bergan. YTH natijasida tan jarohati olganlar yo‘q. Holat yuzasidan Toshkent shahar IIBB YHXB mas’ul xodimlari tomonidan surishtiruv harakatlari olib borilmoqda.